Δικαιολογητικά νεοδιόριστων

1. Αντίγραφο πτυχίου (ή πτυχίων). Οι τίτλοι ξένων πανεπιστημίων υποβάλλονται με επίσημη μετάφραση, με τη βεβαίωση αναγνώρισης από το ΔΟΑΤΑΠ καθώς και με απολυτήριο ελληνικού Λυκείου ή πιστοποιητικό ελληνομάθειας.
2. Πτυχία ξένων γλωσσών, γνώσης Η/Υ και βεβαιώσεις σεμιναρίων (εφόσον αυτά μοριοδοτήθηκαν από τον ΑΣΕΠ για την ένταξη στους πίνακες της ειδικής αγωγής).
3. Πιστοποιητικό Παιδαγωγικής επάρκειας (εφόσον υπάρχει).
4. Αντίγραφο δύο όψεων αστυνομικής ταυτότητας.
5. Αντίγραφα αποδεικτικών(1)ΑΦΜ, (2) ΑΜΚΑ, (3) ΑΜΑ.
6. Αποδεικτικό παλαιού/ νέου ασφαλισμένου στο ΙΚΑ.
7. Πιστοποιητικό Οικογενειακής Κατάστασης (τελευταίου τριμήνου) από το Δήμο (για τους έγγαμους και/ή γονείς ενός ή περισσότερων τέκνων). Στη περίπτωση ύπαρξης σπουδαζόντων τέκνων (άνω των 18 και έως 24 ετών), προσκομίζεται βεβαίωση σπουδών.
8. Φωτοτυπία της 1ης σελίδας βιβλιάριου τραπέζης με πρώτο όνομα δικαιούχου αυτό της/του εκπαιδευτικού (όπου θα αναγράφεται καθαρά ο αριθμός IBAN).
9. Γνωματεύσεις (α) από παθολόγο ή Γενικό Ιατρό και (β) από ψυχίατρο, είτε του δημοσίου είτε ιδιωτών, περί υγείας και φυσικής καταλληλόλητας να ασκηθούν τα καθήκοντα της θέσης (**όσοι το επιθυμούν μπορούν, μετά από επικοινωνία με τη Δ/νση ΔΕ Ροδόπης, να ζητήσουν τα αντίστοιχα παραπεμπτικά**).
10. Δήλωση περιουσιακής κατάστασης που κατατίθεται σε κλειστό φάκελο(**επισυνάπτεται**).
11. Αίτηση αναγνώρισης συνάφειας μεταπτυχιακού ή διδακτορικού τίτλου, εφόσον υπάρχουν και δεν αποτελούν προσόν διορισμού (**επισυνάπτεται**), η οποία συνοδεύεται από αντίγραφο μεταπτυχιακού ή διδακτορικού τίτλου, όπου αναγράφεται η ημερομηνία κτήσης. Για τους μεταπτυχιακούς τίτλους σπουδών προσκομίζεται επιπλέον και αναλυτική βαθμολογία. Οι τίτλοι ξένων πανεπιστημίων υποβάλλονται με επίσημη μετάφραση και με τη βεβαίωση αναγνώρισης από το ΔΟΑΤΑΠ.
12. Υπεύθυνη δήλωση στην οποία θα δηλώνεται ότι δεν είναι φυγόποινοι ή φυγόδικοι, ότι δεν έχουν συνταξιοδοτηθεί από άλλη θέση, ότι δεν κατέχουν άλλη θέση του δημοσίου κτλ. (**επισυνάπτεται**).
13. Υπεύθυνη δήλωση στην οποία θα δηλώνεται αν έχουν προϋπηρεσία στο δημόσιο πριν την 01-01-2011 (**επισυνάπτεται**).
14. Καρτέλα εκπαιδευτικού με τα ατομικά του στοιχεία (**επισυνάπτεται**).
15. Αίτηση αναγνώρισης προϋπηρεσίας, εφόσον υπάρχει (**επισυνάπτεται**), η οποία συνοδεύεται από τις αντίστοιχες βεβαιώσεις προϋπηρεσίας και τα αντίστοιχα ένσημα.
16. Ποινικό μητρώο (**ζητείται αυτεπάγγελτα από την Υπηρεσία**).
17. Πιστοποιητικό στρατού τύπου Α’ για τους άνδρες(**ζητείται αυτεπάγγελτα από την Υπηρεσία**).